ang paghanga ng iba. bayan ko ang hiyaw na naman ng baliw kailan pa mapapanatag ang iyong kapalaran? habang panahon na ba ang iyong pagtitiis? talaga bang isinumpa ka sa kaapihan? bakit di ka kumilos? ano ang kabuluhan ng iyong lakas? walang kalayaang inililimos! ang ipinamimigay ay ang kalabisan ng nagbibigay! ano pa'ang layang inaantay mo, ay ang labi ng panginoon! datapwa'alalahanin mong may mga labi, na ni hayop ay tumatanggi. at ang bayang labi ng kapwa bayan, ay mahina. walang kasing hina! walang kasing dupok! parang salamin lamang! sayang ang iyong matatalino! sayang ang iyong matatapang! masdan mo'isa isang nagsisitulog sa libingan! bakit di mo samantalahin ang kanilang lakas? kung ang tao ay sumipot upang makipagagawan sa buhay, ang bayan ay nilikha upang makipaglaban sa karapatan. iyan ang ulol na nagsasabi ng katotohanan! ang pagtataka ng mga nakikinig. sino kaya iyan? ang tanong ng iba. ang baliw naman ay lalong gumilas sa paglalahad ng mga nangyayari.